  Анжелика Тихонова корреспондент 5-6 гудырикошконэ Удмуртиын зол зороз но тӧласькоз шуыса ало. Со сярысь, элькунысь Гидрометцентр вылэ чӧлскыса, Россиысь МЧС-лэн элькунъя управлениезлэн пресс-службаез ивортэ. Куазез эскерисьёслэн чакламзыя, 5-тӥ гудырикошконэ 19 часысен 6-тӥ гудырикошконэ 19 часозь элькунъя но Ижкарын кема но зол зороз, лымшор но шундыпуксён вискысь тӧл секундскын 15-20 метрозь кужмояса пельтоз Калыкез чакласькыны куро, водительёсты кышкыттэм ӝоглыкен ветлыны, машинаосты писпуослы, ляб юнматэм конструкциослы матэ пуктэмлэсь ало. Коркаосын укноосты ворсаны косо. Улон интыосы но азбаръёсы ву медаз пыры шуыса, юртъер котырысь канаваосты сузяны куро. Пыласькыны, чорыганы, пыжъёсын уяны уг яра. Шимучыр дыръя 01, мобильной телефонысь - 101 номеръя жингыртоно. Тегъёс: Ижкар МЧС Гидрометцентр Удмуртия куазь тл зор  